**Četrtek, 9. 4. 2020**

**SLOVENŠČINA**

Izberi si poljubno pravljico in jo preberi. Zagotovo imaš kakšno knjigo pravljic.

V kolikor nimaš knjige pa pravljice poslušaj.

<https://otroski.rtvslo.si/lahko-noc-otroci/pravljice>

Se še spomniš značilnosti pravljic? Prepiši miselni vzorec v zvezek in ga še sam dopolni z besedo in risbo.

osebe, ki majo nadnaravno moč

nekoč, nekdaj,….

čarobni predmeti

**ZNAČILNOSTI**

**PRAVLJICE**

živali, ki govorijo

začetek: za devetimi gorami,…. dobro premaga zlo

konec: srečno sta živela do konca svojih dni,...

pravljična bitja: škrati, čarovniki, vile, ….

**MATEMATIKA**

Ali ti je uspelo narediti simetričnega metulja? Danes boš simetrijo vadil v delovnem zvezku (3.del ) na strani 5 in 6.

Natančno si preberi kaj pravi LILI o njeni hišici in kaj je ugotovil Bine. Ali se strinjaš z njima? Utemelji, zakaj Binetova slika ni simetrična. Kaj bi Bine moral na sliki spremeniti, da bi imel simetrično sliko?

Mislim, da sta ti Lili in Bine pravilno svetovala, zato ne boš imel večjih težav pri reševanju nalog na strani 5 in 6. Pri reševanju uporabljaj ravnilo in ošiljen svinčnik! Pri risanju in barvanju ne hiti in bodi natančen.

Četrto nalogo na strani 6 nariši v zvezek. Seveda pa najprej napiši naslov in datum.

Zapis v zvezek

**SIMETRIJA**

Simetrija je lastnost lika ali predmeta, ki ga črta pregiba razdeli na dva zrcalno enaka dela. Taki črti rečemo SIMETRALA.

(4. naloga str.:6)

V zvezek nariši 3 simetrične LIKE in nariši simetralo.

Nato nariši 3 nesimetrične like. Riši z ravnilom.

**DODATNE NALOGE SDZ 3, str. 7**

Prva naloga: število na zgornjem kamnu predstavlja vsoto števil na spodnjih dveh kamnih.

Naloge z besedilom reši v zvezek.

**SPOZNAVANJE OKOLJA**

**NEVARNE SNOVI**

**Nekatere snovi imajo nevarne lastnosti, ki škodujejo okolju in živim bitjem. Take lastnosti morajo biti označene s posebnimi znaki.**




Le kaj pomeni JEDKO ? Poišči v slovarju ali povprašaj strica Googla ☺

Doma na različnih embalažah (čistilih, kozmetiki, barvah, lakih…) poišči posebne znake, ki opozarjajo na nevarnost. Razmisli: Kje morajo biti shranjeni taki izdelki? Zakaj?  
Ker verjetno teh izdelkov ni na dosegu tvojih rok, prosi starše za pomoč.

V zvezek napiši naslov **NEVARNE SNOVI**, prepiši (prilepi) zgornje besedilo in nariši še kakšen znak, ki si ga našel.

Na you tubu lahko poiščeš risanke Napo. Zelo zanimivo bo ☺ Tule imaš povezavo: <https://www.youtube.com/watch?v=5PrAybF5mJg> . Lahko si ogledaš tudi druge.

 V tej risanki je Napu nekaj eksplodiralo ☹